Pozdravljeni sedmošolci. Upam, da ste zdravi in seveda pripravljeni na delo. Nadaljevali bomo s poglavjem o elektriki. Spoznali bomo, katere učinke v električnih napravah povzroči električni tok.

Zapis na listu:

**UČINKI ELEKTRIČNEGA TOKA**

**1. Električne naprave**

### Naprav, ki za svoje delovanje potrebujejo ali proizvajajo elektriko je iz dneva v dan več. Vendar vse naprave ne delujejo enako, različne naprave so namenjene za različne naloge. V spodnjo tabelo (tabelo preriši na list ali si jo natisni) vpiši vse električne naprave, ki jih najdeš doma v stanovanju, v delavnici…. Potem si na spodnji povezavi preberi strani 73 in 74 (ni veliko branja).

### <https://eucbeniki.sio.si/nar6/1223/index1.html>

[učbenik TIT 7](https://ucilnice.arnes.si/pluginfile.php/1703877/mod_resource/content/1/Ucbenik-TIT7-2012-05_lock%281%29.pdf) strani 49 in 50

### Nato boš za vsako napravo označil kateri učinek povzroča električni tok. Za dve napravi so učinki že označeni. Če za katero napravo ne boš vedel, katere učinke povzroča električni tok, lahko po spletu vprašaš naju z učiteljico.

|  |  |  |  |  |
| --- | --- | --- | --- | --- |
| El. naprava | Svetlobni učinek | Toplotni učinek | Magnetni učinek | Kemijski učinek |
| televizija | da | da | ne | ne |
| mobitel | da | da | da | da |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

### *Zaključek: Učinki električnega toka so: svetlobni, toplotni, magnetni in kemični.*

### *Pri napravah se lahko pokaže več učinkov, od katerih je eden najopaznejši.*

### 2. Zanimivost

### Nekoč so elektriko poimenovali živalska elektrika.

### <https://sl.wikipedia.org/wiki/Luigi_Galvani>

### Verjetno si že slišal za EKG (elektrokardiogram), s katerim pregledujejo delovanje srca. Srce, ki se je ustavilo lahko poženejo z defibrilatorjem. Po živcih v telesu tečejo čisto majhni električni tokovi.

### Usedi se tako, da bo koleno prosto viselo in se s kladivcem ali s čim podobnim rahlo udari pod pogačico. Če boš zadel živec, bo koleno »skočilo« naprej.

### Če se udariš na spodnjo stran komolca med obe kosti, boš začutil precej neprijeten občutek v spodnjem delu roke. V obeh primerih si z udarcem povzročil nehoten električni dražljaj v živcih.

### Če daš v usta majhen košček aluminijaste folije in se s to folijo dotakneš amalgamske (sive) zalivke, boš okusil čuden okus.

Upam, da ti je šlo dobro. Nadaljujemo čez 14 dni, upam, da počasi že v šoli, če pa možnosti za to ne bo, pa seveda doma.

Lepo te pozdravljava

učitelj Milan Hlade in učiteljica Alenka Jekovec